AlexejDobrolubov/national_council_slovak_2010 huggingface dataset:
39. schôdza NR SR - 7.deň - A. dopoludnia
Dátum: 2025-09-18
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Pri všetkej úcte, samozrejme, a dobrých vzťahoch s pánom poslancom Habánikom, ktorý vystúpil podľa mňa slušne a korektne, tak toto bolo typické tragikomické vystúpenie, typické pre takúto zlúčenú rozpravu. V čom bolo tragikomické? (Povedané so smiechom.) Že rektor vysokej školy, odborník na vysoké školstvo bezpochyby analyzoval situáciu s materskými školami. No ale to je dôsledok tejto rozpravy, že máme všetky zákony v jednom vreci, v jednom mechu, proste všetko ste nahádzali dohromady. Na začiatku ja som si to stopol, pán minister v úvodnom slove vystúpil sedem minút k siedmim zákonom. Minútku na jeden zákon, pričom tri z nich sú, ak sa nemýlim, úplne nové. Toto je celé zle. Tento proces je celý zlý. Keby Jožko Habánik vystúpil k vysokým školám, tak všetci ho budeme s veľkým rešpektom počúvať a ja si neodvážim, okrem nejakých možno drobných poznámok mu nejak protirečiť, lebo nie som odborník na vysoké školy. Ale ak je Jožko Habánik nútený hovoriť o materských školách, tak tam si dovolím polemizovať teda, že mnohé tie nejaké súvislosti a uzávery, ktoré z toho robí, sú podľa mňa mylné, škodlivé a vystúpil len preto, aby, odhad, v tejto časti vystúpil len preto, aby obhájil zámery ministerstva školstva, ktoré sú podľa mňa nesprávne a škodlivé pre tie, pre tie deti. Padlo to aj v predchádzajúcich poznámkach, faktických, ale nebudem reagovať na ne, ale na, na, teda na rečníka, že naozaj takto, takto to proste nejde. Nemôžme, nemôžme miešať jablká s hruškami a naozaj nám potom vychádzajú zlé výsledky a znova, to nie je nejaké, to nie sú číselká, to nie sú eurá, to nie sú, ja neviem, nejaké kilometre, to sú napríklad trojročné deti, ktoré niekto bude brať a určovať, či musia nastúpiť v troch rokoch do škôlky, alebo nie. Celé zlé.
39. schôdza NR SR - 7.deň - A. dopoludnia
Dátum: 2025-09-18
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

12. Ďakujem pekne. Dalo by sa veľa hovoriť, keby sme mali na to čas. Ja zareagujem na jednu konkrétnu vec faktickou poznámkou, týka sa cirkevných škôl. Musím zdôrazniť, že podobne, ako hovoril pán poslanec Horecký, ja, ako učiteľ, ale najmä ako rodič, mám veľmi dobrú skúsenosť so spoločenstvom na cirkevnej škole. Naschvál nepoviem, že na cirkevnej škole, ale so spoločenstvom, pretože naozaj tie cirkevné školy, na ktoré naše deti chodili a chodia, boli skutočne spoločenstvom, spoločenstvom rodičov, učiteľov, detí, zamestnancov, ale aj mnohých priateľov, podporovateľov tých škôl. A musím povedať, že, samozrejme, dostali tam kvalitné vzdelanie na všetky cirkevné školy, kde naše deti chodili, či to boli základné, či stredné, dostali veľmi kvalitné vzdelanie. Zažili tam tú najlepšiu inklúziu v tom najlepšom slova zmysle. Takú tú skutočnú, nie nejakú ideologickú, nie nejaké reči, ale skutočné prijatie, začlenenie aj tých, ktorí mali problémy so vzdelávaním, s výchovou, so spoločenskými okolnosťami. Ale v každom prípade, dôvod, prečo sme tam naše deti dávali bola viera, spoločenstvo viery. Boli to kresťanské školy. A to, čo sa deje teraz a na čo upozorňoval pán poslanec, je, že rodičia z obvodu strpia, že je to cirkevná škola, povedia nevadí nám to, ale je to najbližšie, tak tam dáme svoje deti a tí, ktorí tam deti chcú dať s radosťou kvôli viere, kvôli tomu spoločenstvu, ale nie sú z obvodu, majú smolu. Naozaj, skúsenosť, nielen moja, mnohých, to potvrdzuje, a preto pokladám tieto návrhy a tento spôsob postupu za zlý, za škodlivý, za ubližujúci, za neinkluzívny a podporujem plne to, čo hovoril pán poslanec Horecký. Ďakujem.
39. schôdza NR SR - 7.deň - A. dopoludnia
Dátum: 2025-09-18
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

10. Vážený pán predsedajúci, podľa § 30 rokovacieho poriadku je dĺžka rečníckeho času v rozprave pre prihláseného za klub najviac 30 minút, ak Národná rada bez rozpravy nerozhodne o predĺžení rečníckeho času. Môj návrh procedurálny, aby sme rozhodli o predĺžení rečníckeho času pre pána poslanca Horeckého, ktorý má prípravu na šesť zákonov, teda na sedem, ale dva z nich má zlúčené, rozprávali sme sa o tom a evidentne má k tomu čo povedať. Takže ja dávam návrh, aby Národná rada rozhodla o predĺžení času napríklad všeobecným súhlasom. Ďakujem.
35. schôdza NR SR - 14.deň - B. popoludní
Dátum: 2025-06-17
Poslanec: Vašečka, Richard (SLOVENSKO)
Druh vystúpenia: Vystúpenie v rozprave

Ďakujem veľmi pekne. Takže ešte raz. Hlasovali sme proti zavedeniu transakčnej dane vždy, keď bola nejaká forma návrhu zákona, ktorý transakčnú daň rušil, tak sme za to hlasovali, tak isto ako aj za návrh, ktorý v prvom čítaní už prešiel z dokonca z koaličnej dielne, pretože z ekonomického hľadiska to tu bolo veľakrát preukázané, je táto daň nezmyslom, je škodlivá pre občanov Slovenska, pre podnikanie. Ale zvlášť v tomto návrhu zákona chceme upozorniť na nezmyselnosť, keď sa transakčná daň týka cirkví a cirkvou zriadených organizácií. A chcem povedať jednu vec, že tento návrh je už čiastočne neaktuálny, čo ma veľmi teší, pretože my sme podali tento návrh zákona samozrejme v lehote takej, aby to bolo dostatočne pred schôdzou, aby mohol byť normálne zaradený na schôdzu, ale jedna časť tohto návrhu zákona, ktorá kritizovala posielanie alebo zdaňovanie peňazí, ktoré sa posielajú na vzdelávanie a výchovu detí, tak to už Ministerstvo školstva vyriešilo prílepkom k zákonu, ktorý sme prijímali, myslím si, že tak desať dní dozadu. Ja vám prečítam o tej situácii. Vznikajú absurdné situácie, kedy napríklad štát posiela príspevky na vzdelávanie detí na.... =====
35. schôdza NR SR - 14.deň - B. popoludní
Dátum: 2025-06-17
Poslanec: Vašečka, Richard (SLOVENSKO)
Druh vystúpenia: Vystúpenie v rozprave

Ďakujem veľmi pekne za slovo, pán predseda. Na úvod krátko, aby som dal priestor spravodajcovi a potom sa budem hlásiť do rozpravy ako prvý. Je to jednoduchá vec, praktická. Ide o transakčnú daň. Myslím si, že unisono v celej opozícii a myslím si, že nielen v opozícii máme názor, že transakčnú daň treba zrušiť, že je to veľmi neštandardný prvok, ktorý poškodzuje ľuďom a nerobí nič dobrého. Ale ja by som sa zameral v tomto opozičnom návrhu na jednu veľmi konkrétnu oblasť a to je oblasť cirkví a poviem prečo. Nejde o to, že by som teda bol člen cirkvi a preto chcem získať nejakú výhodu pre organizáciu ktorej som členom, ale chcem poukázať na nezmyselnosť transakčnej dane všeobecne, aj v konkrétnom prípade. Ide vlastne o to, že takéto transakčné dane v podstate spôsobujú veci, ktoré predpokladám, že ani navrhovatelia zákona nezamýšľali a to je napríklad, že sa transakčná daň platí z toho, keď štát posiela financovanie na žiakov zriaďovateľom cirkevných škôl a tí keď následne posielajú školám, tak musia z toho platiť transakčnú daň. K tomu sa ešte vyjadrím v rozprave. A potom napríklad keď robíte zbierku na charitu a posielate to na tú charitu alebo na biskupský úrad, tak musíte z toho zaplatiť transakčnú daň. A tak isto predstavte si, že sú napríklad nejakí misionári v Afrike, čo teda sú, a vy pre nich robíte zbierku a máte im poslať tie peniaze, tak pri rôznych transakciách tiež z toho platíte transakčnú daň. Týmto návrhom zákona spolu s pani poslankyňou Záborskou chceme tomu zabrániť. Zatiaľ ďakujem.
35. schôdza NR SR - 14.deň - B. popoludní
Dátum: 2025-06-17
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Ďakujem aj pani kolegyni za vystúpenie. Bavíme sa tu o opozičnom návrhu. Vystúpila pani poslankyňa z opozície, je pravdepodobné, že tento návrh neprejde, ale bolo spomenuté aj v rozprave, že ministerstvo školstva rieši túto otázku tej predškolskej prípravy. Preto je dobré, že sa o tom rozprávame, pretože tá potreba tej predškolskej prípravy vyplýva z reálnych potrieb, z reálnych problémov, ktoré vidíme na Slovensku v tomto veku. My v Kresťanskej únii podporujeme v prvom rade, a myslím si ale, že to nie je nejaké, naša doména, že podporujeme v prvom rade, aby rodina správne, dobre vychovávala a pripravovala svoje dieťa v predškolskom veku, ale, samozrejme, je realita taká, že niektoré rodiny prípadne aj nechcú, to znamená, že chcú túto výchovu alebo časť tejto výchovy a vzdelávania zveriť inštitúcii, napríklad materskej škole, alebo z nejakého spôsobu zaostávajú alebo hapruje im tá predškolská príprava a tam je vlastne otázka, že ako to spraviť. A tam je potrebné proste to deliť podobne ako, ako štát priznáva aj v ústave právo rodičov na výchovu a vzdelávanie svojich detí primárne, ale ak zlyhajú rodičia alebo je tam nejaké zanedbanie, nejaký problém, tak, a boli tu spomenuté aj vo faktických, faktických poznámkach napríklad detské domovy, čiže toto sú veci, ktoré sú veľmi citlivé. Jedná sa o rodiny, o deti, o veľmi také bezbranné deti. Preto je dobré, že táto diskusia prebieha. Musíme rozmýšľať nad tým, ako tie deti povzbudiť a tých rodičov povzbudiť, aby dobre vyrastali v rodinách a zároveň aké, aké mechanizmy nájsť, aby tie deti, ktoré to potrebujú, aj keď ich rodičia možno nie celkom to vedia určiť, ako im pomôcť, aby sa dobre pripravili na tú školskú dochádzku a na život.
35. schôdza NR SR - 14.deň - A. dopoludnia
Dátum: 2025-06-17
Poslanec: Vašečka, Richard (SLOVENSKO)
Druh vystúpenia: Vystúpenie v rozprave

Vážený pán predseda, vážené kolegyne, kolegovia v súlade so zákonom o rokovacom poriadku som bol určený za spravodajcu k návrhu uvedeného zákona tlač 841. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií Slovenskej republiky a ministerstva hospodárstva Slovenskej republiky. Zo znenia uvedeného návrhu zákona je zrejmý účel navrhovanej úpravy, vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež, šport a cestovný ruch. Za gestorský výbor navrhujem Výbor Národnej rady Slovenskej republiky pre vzdelávanie, vedu, mládež, šport a cestový ruch, odporúčam, aby predmetný návrh zákona v druhom čítaní výbory prerokovali do 5. septembra 2025, a v gestorskom výbore do 8. septembra 2025. Prosím, pán predsedajúci otvorte všeobecnú rozpravu.
35. schôdza NR SR - 14.deň - A. dopoludnia
Dátum: 2025-06-17
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne za slovo, pán predsedajúci. Pán poslanec, ďakujem ti za poukázanie na to, že ak konsolidujeme, tak v prvom rade musíme ukázať ľuďom príklad, že konsolidujeme na samých sebe na štáte a to je ten dobrý príklad konsolidácie, keď zbytočné výdavky a navyše výdavky, ktoré si nemôžeme dovoliť, tak zoškrtáme. Ja by som použil paralelu s jedným sektorom, ktorý je v zásade z veľkej časti štátny a to je školstvo, kde sú tiež nejaké odmeny alebo sa hovorí o tom, že podľa výkonov budú učitelia odmeňovaní, riaditelia o tom majú rozhodovať, ale tam ide naozaj o veľmi malinké percentíčka z toho celkového balíka peňazí, ktoré štát dáva na vzdelávanie, aby sa tam odmieňal ten výkon. Je to, povedzme, nejaký posun, ale veľmi malý posun. To znamená, že ak štát je veľmi taký striktný pri učiteľoch a povie, že na to nemá, lebo je to veľký balík a musíme konsolidovať a nemôžeme si dovoliť, o to viac musí toto obmedzenie alebo zracionalnenie tých odmien urobiť pri iných štátnych zamestnancoch zvlášť teda ako bolo spomenuté na ministerstvách, čo sa týka rôznych postov funkcií, takže jednoznačne je dobré zamýšľať sa nad tým, aby sme túto konsolidáciu robili, by som povedal, tak vyrovnane, to znamená, že nielen na strane občanov, kde ťaháme z nich viac peňazí, ale povedať si okej niektoré proste veci obmedzíme a za seba ak teda do niečoho máme vrážať peniaze, tak nech je to vzdelávanie, nech je to školstvo nielen platy učiteľov, ale aj nech je to budúcnosť našich detí a nie do zbytočných funkcií a neobmedzených odmien. Ďakujem.
22. schôdza NR SR - 9.deň - B. popoludni
Dátum: 2024-11-05
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

80. Ďakujem. Pani poslankyňa Jurík, úplne súhlasím s vami v tom, že môžeme mať a aj máme väčšinou rôzne názory na politiku alebo na ideológie, ale vždy by sme mali mať na pamäti, že náš oponent, teda človek, s ktorým sa rozprávame, je predovšetkým ľudská bytosť, a to by sme si mali uvedomovať v každodennom živote, nielen na pôde parlamentu. A tu, tu o tom, že sme v Národnej rade, o to viac by sme si mali uvedomiť, že naším správaním vlastne dávame príklad aj iným. A ak budeme šíriť neúctu a nenávisť, tak nemôžeme čakať prijatie a úctu ostatných. A potom sa nečudujme, že Slovensko, ako mnohí kritizujeme, že stále ide od desiatim k piatim, a ak to chceme zastaviť, tak v prvom rade je tuná na priestor v Národnej rade, aby sme každý sám od seba začali meniť správanie k svojim kolegom, aby sa viac počúvali a dokázali si prejaviť pochopenie a úctu. Ďakujem.
22. schôdza NR SR - 2.deň - B. popoludni
Dátum: 2024-10-23
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

82. Ďakujem. Ja som sa zamyslela, keď pán Pročko povedal, že by to malo patriť pod ministerstvo hospodárstva. Ono má to logiku, lebo ak chceme, aby cestovný ruch sa podieľal na slovenskej ekonomike a na hrubom domácom produkte, tak naozaj je dôležité, aby sa zodpovedal niekde a aby teda bol niekde zaradený, kde to môže aj ovplyvniť. A osobne si myslím, že naše školstvo a šport dokopy má toľko problémov, ktoré potrebujeme riešiť, že naozaj cestovný ruch, ak tam prilátame, tak tam bude navyše. Ale, samozrejme, ak kolegovia, teda kolegovia z tohto výboru chcú a myslia si, že na to majú kapacitu, tak nech sa páči, len myslím si, že to nemá veľmi logiku. Ďakujem.
19. schôdza NR SR - 13.deň - B. popoludni
Dátum: 2024-10-02
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

127. Kolegovia, ďakujem veľmi pekne za vaše reakcie. Áno, žijeme v malinkej krajine v strede Európy a ja by som bola veľmi rada, keby sme raz boli tým lídrom v Európe. Máme na to všetky predpoklady, naša vlasť je veľmi krásna, máme alebo mali sme a dúfam, že všetci neodídu, veľa múdrych a talentovaných ľudí a je našou zodpovednosťou, aj koalície, aj opozície, aby sme sa naučili spolupracovať a počúvať a prinášali dobré riešenia pre našich ľudí. A o to sa my v KDH budeme usilovať počas celého nášho mandátu. Ďakujem.
19. schôdza NR SR - 13.deň - B. popoludni
Dátum: 2024-10-02
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

6. Dobrý deň. Ja by som chcela povedať v podstate len tri veci alebo dve veci a jednu otázku. Prvá, trošku ma vyrušilo, pán podpredseda Gašpar, keď ste niekoľkokrát počas svojho vystúpenia spomenuli KDH. Neviem, čo si mám o tom myslieť, ale vyvoláva to také rozporuplné pocity vo mne. Druhá vec, čo už počítam v podstate od prvého balíka konsolidačného, ktorý sme na šiestej schôdzi Národnej rady 13. decembra prerokovávali, tak už vtedy tam začala byť spomínaná mantra, trojica mien, Matovič, Heger a Ódor, a celý rok počúvame túto mantru. Ale naozaj už po roku to nie je zaujímavé a uvedomme si, že toto je štvrtá vláda SMER-u a pána premiéra Fica. Takže za to, že sa za 20 rokov Slovensko pomaličky pohýba, naozaj nemôžu tri a pol roka, z toho pol roka bola úradnícka vláda, ktorá naozaj mohla len kúriť a svietiť a nemohla robiť nič iné. Takže po roku vládnutia skúsme hľadať aj iné dôvody, prečo musíme konsolidovať, lebo ja nespochybňujem konsolidáciu. A možno ešte otázka na záver na vás, pán predseda, keďže ste boli dlhé roky aj prezidentom Policajného zboru. Ako sa chce vládna koalícia vysporiadať s tým, že nám tisíc policajtov dalo výpovede a ďalšie tri tisícky tým hrozia? Ďakujem.
19. schôdza NR SR - 13.deň - A. dopoludnia
Dátum: 2024-10-02
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

18. Ďakujem. Ja sa chcem poďakovať za ten príklad s Prešovom, lebo myslím si, že to je taký krásny modelový príklad toho, čo spôsobí zle politické rozhodnutie pre budúcnosť. A áno, my dvesto rokov chodíme do Kysaku kvôli tomu, že niekto pred tými dvesto rokmi rozhodol, že železnica je niečo zlé a mu tam netreba nič, hej, aby obchádzali. A mám pocit, že za tých 30 rokov, odkedy žijeme v slobodnej krajine, tak sme prijali možno tisícky ďalších takýchto zlých rozhodnutí, ktorých konečné dôsledky budú pociťovať ešte naši vnuci a pravnuci, ale je potrebné na to upozorňovať. A ja verím, že kolegovia, ktorí dnes majú moc v rukách, pozorne počúvajú a aj keď opozičné návrhy neprijímajú a nehlasujú za nich, tak verím, že si niektoré osvoja a predložia ich vlastné, ako svoje vlastné, a ja veľmi rada takéto návrhy potom podporím. Ďakujem.
19. schôdza NR SR - 12.deň - B. popoludni
Dátum: 2024-10-01
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

60. Ďakujem. Ja som veľmi rada, že pán poslanec Dvořák otvoril teda tému aj bezlepkových potravín, ale to je len jedna kvapka v mori, čo všetko sme našli, že v tomto zákone nie je dobre urobené. Ak hovoríme o tej zmene, ktorú urobilo ministerstvo zdravotníctva, naozaj ju veľmi nešťastne napasovalo, že v čase, keď hovoríme o konsolidačnom balíčku, tak zdravotníctvo prichádza ešte aj so zmenou, že kým desať kíl múky a chleba mohlo byť v jednom balíku, tak teraz vlastne chlieb sa dostal do balíka, kde sú aj cestoviny a ďalšie, ďalšie, ja neviem, keksíky a rôzne iné veci bezlepkové, ale len dve kilá na mesiac. Čiže budú pred voľbou, či múka, alebo teda či cestoviny kúpim, alebo chlieb. Ale to je tak na týždeň, nie na mesiac. Upriamila by som pozornosť ale aj na to, že všetci asi robím všetko a máme veľmi, celú legislatívu by sme potrebovali upraviť a ja pevne verím, že okrem nového zákona o sociálnych službách budeme teda riešiť hneď aj súbežne zákon o kompenzačných príspevkoch, pretože aj dnes je tá možnosť, že ľudia, ktorí sú odkázaní na bezlepkovú stravu a sú uznaní teda, že splnia náležitosti ako posudkového lekára, tak môžu dostať 30 eur, alebo niekedy to bolo 30 eur na príspevok na stravu, a zároveň teda môžu ešte do lekárne chodiť s receptami. Ale myslím si, že to treba zjednotiť, radšej zvýšiť tie limity na nákup potravín a naozaj neťahať zbytočne a šetriť aj tomu lekárovi čas, aby nemusel vypisovať recepty na niečo, čo bude opakované a povedzme si, celiakia je choroba, ktorá sa rokmi nevylieči, tá bude do konca života, čiže tí pacienti sú do konca života odkázaní. A pani ministerke by som len odkázala, nech si vyskúša, aké to je piecť chleba a prenášame to na domácnosti v čase, keď hovoríme o tom, že od januára veľmi zdražie cena plynu aj elektriny a na to príde ešte aj zvýšené DPH. Takže to bu... (Prerušenie vystúpenia časomerom.)
19. schôdza NR SR - 8.deň - A. dopoludnia
Dátum: 2024-09-24
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

22. Ďakujem. Pani kolegyňa, minule som na vás reagovala, teraz opäť budem. Veľmi mi je ľúto, že hovoríte, že argumenty, ktoré tu padajú, sú tzv. pseudoargumenty. Ja si nemyslím, že ochrana života je nejaký pseudoargument a že právo na interrupciu je už zakotvené ako ľudské právo. No ak by to tak bolo, potom asi by francúzsky parlament nežiadal niečo takéto. A veľmi ma mrzí, že napádate aj princíp subsidiarity, pretože princíp subsidiarity pre tých, ktorí nevedia, o čo ide, je to, že drobné veci, ktoré si vieme riešiť sami, si riešime sami, a o pomoc vyššie a o solidaritu a podobné žiadame, až keď si sami nevieme vyriešiť problém, takže toľko k subsidiarite. A ja si myslím, že tuná ten princíp subsidiarity má byť práve v tom, že my na Slovensku si povieme, že pre nás základné ľudské právo je právo na život, nie právo na potrat. Od toho sa všetko odvíja a áno, koalícia sa môže smiať, ak opozícia takéto veci rieši, ale ja... a verím, že päť hodín by sme vedeli oveľa efektívnejšie využiť, ak by sme možno bez rozpravy boli zahlasovali za podporu tohto uznesenia, a mohli sme teraz riešiť úplne iné, ekonomické veci napríklad, ktoré by práve pomohli matkám v núdzi, ktoré by pomohli ženám, ktoré sa ocitli nečakane v situácii, že sú tehotné, mohli by sme napríklad rozprávať aj o tom, že keď sme tu schvaľovali novelu zákona o dotáciách, aby potom následne ministerstvo sociálnych vecí mohlo vypísať výzvu na podporu týraným ženám, teda zariadeniam, ktoré sa starajú o týrané ženy, že prečo práve došlo v dvoch prípadoch k nepodporeniu tohto, pretože tie dve organizácie okrem týraných žien sa, žiaľ... sa starajú, žiaľ, aj o ženy, alebo teda nie žiaľ, ale sa starajú aj o ženy, ktoré sa... (Prerušenie vystúpenia časomerom.)
19. schôdza NR SR - 5.deň - B. popoludní
Dátum: 2024-09-18
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

64. Ďakujem. Ja by som sa chcela predovšetkým obidvom kolegom poďakovať za to, že otvárajú veľmi vážne a ťažké zdravotnícke témy, poukazujú na to, aspoň ak to ako laik dobre chápem, že peňazí v zdravotníctve nie je až tak málo, len sú veľmi neefektívne prerozdeľované. A práve tieto nové štandardy a pomoc by mali jednak urýchliť čakacie doby pacientov na ošetrenia, a zároveň aj zefektívniť, aby tých peňazí bolo viac. Dnes sme počúvali, že vláda prijala konsolidačný balíček, bude sa všade šetriť a podľa mňa cesta na to, aby sme sa z toho dostali a aby občania tú kvalitu nestratili, je práve hľadať vnútorné zdroje a vnútorné rezervy. A vy ukazujete tú cestu, ako sa to dá, tak sa vám chcem veľmi pekne poďakovať a už sa teším na nové štandardy v zdravotníctve. Ďakujem.
19. schôdza NR SR - 4.deň - B. popoludní
Dátum: 2024-09-17
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

83. Chcem sa poďakovať obidvom kolegom, že zareagovali. Myslím si, že naozaj treba hľadať a dávame pomocnú ruku na to, že treba riešiť sociálne služby. Ja som rada, že pán minister sa do tejto veľmi náročnej témy pustil. Ale naozaj hľadajme riešenia, ktoré budú potrebné a hlavne ktoré prinesú aj želaný efekt. Ďakujem.
16. schôdza NR SR - 1.deň - A. dopoludnia
Dátum: 2024-07-15
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

22. Pani poslankyňa, ja vám veľmi pekne ďakujem za odborné, vysoko odborné zhrnutie a vysvetlenie problému a dovolila by som si dať otázku, ktorú budem smerovať teda na vás, aj keď odpoveď by som možno čakala skôr od členov vlády alebo od pána ministra. Sedem mesiacov uplynulo odvtedy, ako sme sa začali baviť o novele Trestného zákona, odvtedy už tu bola dvakrát, a ako počúvam, tak bude predložený ďalší pozmeňujúci návrh, čiže vlastne tretia zmena tejto novely, takže sa chcem spýtať, že priznáva vláda, že novela nebola dobrá, že bola zbabraná a že teda pani prezidentka a opozícia mala pravdu? Ospravedlnia sa teraz niektorí členovia vlády za to, ako to bagatelizovali a ako sa hanlivo vyjadrovali na adresu opozície a prezidentky? Ďakujem veľmi pekne.